ai4bharat/Pralekha huggingface dataset:
पंतप्रधान कार्यालय
वाळवंटीकरण, जमिनीची निकसता व दुष्काळ यावरील संयुक्त राष्ट्रसंघाच्या उच्चस्तरीय चर्चासत्रातील पंतप्रधानांचे बीजभाषण
माननिय, आमसभा अध्यक्ष
माननिय स्त्री पुरुषवर्ग
नमस्ते,
या उच्चस्तरीय चर्चासत्राचे आयोजन केल्याबद्दल आमसभेच्या अध्यक्षांना मी धन्यवाद देऊ इच्छितो.
जीवन आणि रोजगार यांचा मुलभूत आधार म्हणजे जमीन. या परस्परावलंबी व्यवस्थेत जीवन-जाळे कसे काम करते त्याची कल्पना आपणा सर्वांनाच आहे. जमिनीच्या निकृष्टीकरणाने एक तृतियांश जगावर परिणाम केला आहे. याकडे दुर्लक्ष केले तर आपला समाज, अर्थव्यवस्था, अन्नसुरक्षा, आरोग्य, जीवनातील सुरक्षितता आणि दर्जा या सगळ्याचा पायाच उखडला जाईल. आपल्यापुढील हे मोठे काम आहे. पण आपण ते पार पाडूच. आपण सर्व मिळून ते पार पाडू.
अध्यक्ष महोदय
आम्ही भारतीय भूमीला नेहमीच महत्व देत आलो आहोत. भूमीला आम्ही माता मानतो. जमिनीच्या निकसतेचा मुद्दा आंतरराष्ट्रीय व्यासपीठावर आणण्यासाठी भारताने सदैव पुढाकार घेतला आहे. दिल्ली जाहिरनामा-2019 ने जमिनीचा योग्य उपयोग आणि जबाबदारी याचे आवाहन केले आणि लिंगभाव समानता अंतर्भूत असणारे परिवर्तन प्रकल्प हाती घेण्यावर भर दिला. भारतात गेल्या दहा वर्षात 3 दशलक्ष हेक्टर वनावरणाची भर पडली आहे. भारतात जंगलाने देशाची एक चतुर्थांश जमिन व्यापली आहे.
जमिनीच्या निकसतेच्या बाबतीतील आमची राष्ट्रीय जबाबदारी निभावण्यासंदर्भात आम्ही योग्य मार्गावर आहोत. निकृष्ट जमिनीपैकी 26 दशलक्ष हेक्टर जमिनीचे परिवर्तन वर्ष 2030 पर्यत करण्याचे कामही आम्ही हाती घेतले आहे. यामुळे 2.5 ते 3 दशलक्ष कार्बनडायऑक्साईड रिचवण्याच्या दृष्टीने अतिरिक्त कार्बन सिंक निर्माण करण्यासाठीची आपली कटीबद्धता भारत निभावत आहे.
जमीनीची परिवर्तन प्रकिया उत्तम मृदारोग्य, जमिनीची सुपिकता वाढीला लागणे. अन्न सुरक्षा, उत्पादनवाढ, आणि वाढत्या रोजगारसंधी यांचे एक सुयोग्य चक्र सुरू करू शकते. भारतात अनेक ठिकाणी आम्ही यासंदर्भात नवीन मार्ग चोखाळले आहेत . उदाहरण द्यायचे झाल्यास कच्छमधील बानी भागात अगदी निकृष्ट जमीन आणि फारच तुरळक पाऊस अशी परिस्थिती आहे. या भागात गवत वाढवून जमिनीचे रुपांतर साध्य करत निकृष्टतेवर मात करण्यात यश मिळाले.
त्यामुळे काही परंपरागत ग्रामोद्योगांना चालना मिळून पशुपालनाला पोत्साहन मिळाल्याने रोजगार उपलब्ध झाले. आपण जमिनीला कस पुन्हा मिळवून देण्यासंदर्भातील स्वदेशी पद्धतीचा अवलंब करायला हवा.
अध्यक्ष महोदय,
जमीनीच्या निकसतेने आपल्या सर्वांपुढे मोठे आव्हान उभे केले आहे. दक्षिण-दक्षिण सहकार्य भावनेने जमिन परिवर्तनासंदर्भात भारत काही विकसनशील देशांना जमीन पुन्हा सकस करण्यासंदर्भात धोरणे ठरवण्यात मदत करत आहे.
अध्यक्षमहोद्य,
मानवी हस्तक्षेपामुळे जमिनीचे निकृष्टीकरण झाले आहे त्यामुळे जमिनीला तिचा कस पुन्हा मिळवून देणे ही मानवी समाजाची एकत्रित जबाबदारी आहे. आपला उत्कृष्ट ग्रह पुढील पिढ्यांच्या हाती तसाच सोपवणे हे आपले कर्तव्य आहे. त्यांच्या तसेच आपणा सर्वांसाठी हे उच्चस्तरीय चर्चासत्र सुफळ व्हावे या माझ्या शुभेच्छा.
आभार
अनेकानेक आभार.
आरोग्य आणि कुटुंब कल्याण मंत्रालय
केंद्रीय आरोग्य आणि कुटुंब कल्याण मंत्री, डॉ मनसुख मांडविय यांनी वैद्यकीय उपकरण निर्मिती करणाऱ्या जपानी कंपन्यांच्या प्रतिनिधींशी साधला संवाद
जपानी वैद्यकीय कंपन्यांना "मेक इन इंडिया", "इनोव्हेट इन इंडिया" आणि "डिस्कव्हर इन इंडिया" योजनांच्या संधींचा लाभ घेण्यासाठी केले निमंत्रित
नवी दिल्ली, 16 मे 2023
"वैद्यकीय उपकरणे निर्मिती क्षेत्र हे भारताच्या आरोग्य सेवा क्षेत्राचा आवश्यक आणि अविभाज्य घटक आहे. भारताने वैद्यकीय उपकरणे आणि निदान सामग्रीचे मोठ्या प्रमाणावर उत्पादन करून कोविड 19 महामारीच्या देशांतर्गत आणि जागतिक लढ्याला पाठिंबा दिल्यामुळे या क्षेत्राचे योगदान अधिक महत्वाचे ठरले आहे." असे केंद्रीय आरोग्य आणि कुटुंब कल्याण मंत्री, डॉ मनसुख मांडविय यांनी जपानी वैद्यकीय उपकरण कंपन्यांच्या प्रतिनिधींशी टोकियो येथे संवाद साधताना सांगितले.
"वैद्यकीय उपकरणे क्षेत्राच्या क्षमता वृद्धीला मोठा वाव असून सध्याच्या 11 अब्ज अमेरिकी डॉलर्सवरून 2030 पर्यंत त्यात चौपट वाढ होऊ शकते" असे डॉ मांडवीया म्हणाले.आरोग्य सेवा क्षेत्रातील वाढत्या गरजा आणि वृद्धीला चालना देण्यासाठीच्या भारत सरकारच्या वचनबद्धतेमुळे, भारतीय वैद्यकीय उपकरणे उद्योगाकडे येत्या 25 वर्षांमध्ये संशोधन आणि उत्पादन प्रक्रियेत जागतिक नेतृत्व म्हणून उदयाला येण्याची ताकद आहे आणि या क्षेत्राचा विस्तार आणि प्रगती होऊन ते आत्मनिर्भर व्हावे आणि भारताच्या जी 20 अध्यक्षतेच्या "एक पृथ्वी, एक कुटुंब, एक भविष्य" या मंत्रानुसार जागतिक आरोग्य सेवा क्षेत्राला योगदान देण्याचे उद्दिष्ट साध्य व्हावे यासाठी आम्ही वचनबद्ध आहोत." असे त्यांनी सांगितले.
वैद्यकीय उपकरण क्षेत्राची सुव्यवस्थित वाढ होण्यासाठी आणि सर्वांसाठी, परवडण्याजोगे, गुणवत्ता आणि नवोन्मेष ही सार्वजनिक आरोग्याबाबतची उद्दिष्टे साध्य करण्यासाठी भारताने नुकतेच आपले पहिले राष्ट्रीय वैद्यकीय उपकरण धोरण मंजूर केले, अशी माहिती डॉ. मांडविय यांनी दिली.
"नवोन्मेषामध्ये गतिमान प्रगतीसह, भारत आता वैद्यकीय उपकरणे आणि तंत्रज्ञान क्षेत्र जागतिक स्तरावर नेण्यासाठीचा ऐतिहासिक प्रवास करत आहे" असे आरोग्यमंत्र्यांनी आपल्या भाषणाचा समारोप करताना सांगितले आणि जपानी वैद्यकीय कंपन्यांना "मेक इन इंडिया", "इनोव्हेट इन इंडिया" आणि "डिस्कव्हर इन इंडिया" योजनांच्या संधींचा लाभ घेण्यासाठी निमंत्रित केले.आरोग्य मंत्रालयाचे संयुक्त सचिव, विशाल चौहान आणि केंद्र सरकारचे इतर अधिकारी या बैठकीत उपस्थित होते.
S.Bedekar/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
भूविज्ञान मंत्रालय
हवामान शास्त्र विभागाच्या नव्या उपक्रमांची हितसंबंधीयांना माहिती
वादळ धडकणे, तीव्रता आणि खराब हवामान, जसे मुसळधार पाऊस, जोरदार वारे आणि वादळ यांचा मागोवा घेणे आणि अंदाज व्यक्त करण्याच्या हवामान शास्त्र विभागाच्या कामात लक्षणीय सुधारणा- डॉ मृत्युंजय मोहपात्रा, महासंचालक, आयएमडी
भारतीय हवामानशास्त्र विभागाने, हवामानशास्त्र विभागाचे महासंचालक, डॉ. मृत्युंजय मोहपात्रा यांच्या अध्यक्षतेखाली आज वादळपूर्व ऑनलाईन बैठक आयोजित केली होती. ऑक्टोबर- डिसेंबर 2020 या वादळ काळातील तयारी, गरजांचा आढावा घेणे आणि त्याची योजना बनवणे तसेच आयएमडी च्या विविध उपक्रमांची माहिती, हितसंबंधी व्यक्ती आणि संस्थांना देणे हा या बैठकीचा उद्देश होता.
आयएमडी चे महासंचालक डॉ. मोहपात्रा यांनी यावेळी बैठकीची सुरुवात करतांना हवामानाशी संबंधित विविध मुद्दे आणि शेवटच्या टोकापर्यंत संपर्क यंत्रणा पोहोचवण्यासारख्या अनेक मुद्दयांना स्पर्श केला तसेच, ज्या ज्या क्षेत्रात सुधारणा आवश्यक आहेत अशा क्षेत्रांवरही चर्चा केली. हवामानाचा माग घेणे, वादळ धडकण्याची वेळ, त्याची तीव्रता आणि खराब हवामान, जसे की मुसळधार पाउस, जोरदार वारे आणि वादळ अशा सर्वांचा अंदाज बांधण्याच्या भारतीय हवामान विभागाच्या क्षमतेत लक्षणीय सुधारणा झाली आहे, असे त्यांनी सांगितले. वादळाच्या काळापूर्वी आयएमडी संवादात्मक दर्शनी व्यवस्था लावेल, ज्यावर हवामानाच्या स्थितीचे आणि अंदाजाचे निरीक्षण करता येईल तसेच वादळाची दिशा आणि तीव्रता पण जीआयएस प्लॅटफॉर्मवर बघता येईल, असे त्यांनी सांगितले.
आयएमडीने हवामानासंदर्भात अनेक मोबाईल अॅप्स विकसित केले आहेत. ज्यात विजेची सूचना देण्यासाठी ‘दामिनी’, हवामानाची सूचना देण्यासाठी ‘मौसम’ आणि ‘उमंग’-यात वादळाचीही पूर्वसूचना दिली जाईल. तसेच ‘मेघदूत’ अॅप कृषीहवामानविषयक सल्ले देण्यासाठी विकसित करण्यात आले आहे.
प्रदेशिक हवामान विशेष केंद्र  येथे मोफत नोंदणी सुविधा उपलब्ध असून www.rsmcnewdelhi.imd.gov.in या संकेतस्थळावर जाऊन नोंदणी केल्यास शेतकऱ्यांना वादळाविषयी अद्ययावत सूचना मिळू शकतील, असेही त्यांनी सांगितले.
आपल्याला भूतकाळापासून शिकण्याची गरज असून, वारंवार होत असलेल्या चुका टाळायला हव्यात, असेही त्यांनी सांगितले.आपल्याला सर्व हितसंबंधीयांच्या सहकार्याने एक अचूक अंदाज बांधणारी हवामान शास्त्र व्यवस्था विकसित करावी लागेल, ज्यामुळे, भविष्यात आपण जीवित आणि वित्तहानी कमीतकमी होईल, अशी दक्षता घेऊ शकू, असेही डॉ. मोहपात्रा म्हणाले.
संरक्षण मंत्रालय
संरक्षण संशोधन आणि विकास संस्थेने,बेंगळुरूमध्ये विक्रमी 45 दिवसांत इन-हाऊस हायब्रीड तंत्रज्ञान वापरून बांधलेल्या विमानोड्डाण नियंत्रण एकात्मिकरण संकुलाचे संरक्षणमंत्र्यांच्या हस्ते उद्घाटन
प्रगत मध्यम लढाऊ विमानांच्या विकास आणि संशोधन उपक्रमांसाठी इमारतीचा होणार वापर
नवी दिल्ली, 17 मार्च 2022
संरक्षण मंत्री श्री राजनाथ सिंह यांनी आज दिनांक 17 मार्च 2022 रोजी कर्नाटकातील बेंगळुरू येथे संरक्षण संशोधन आणि विकास संस्थेची  प्रयोगशाळा असलेल्या एरोनॉटिकल डेव्हलपमेंट एस्टॅब्लिशमेंट  येथील सात मजली फ्लाइट कंट्रोल सिस्टम इंटिग्रेशन  संकुलाचे उद्घाटन केले. पारंपरिक, प्री-इंजिनियर आणि प्रीकास्ट पद्धतीचा समावेश असलेले हे इमारत संकुल, इन-हाऊस हायब्रीड तंत्रज्ञानाचा वापर करून विक्रमी 45 दिवसांत बांधण्यात आले आहे. हे तंत्रज्ञान संरक्षण संशोधन आणि विकास संस्थेने मेसर्स लार्सन आणि टुब्रो  यांच्या सहाय्याने विकसित केले आहे. आयआयटी मद्रास आणि आयआयटी रुरकी यांच्या संघांनी यासाठी संरचना तपासणी आणि तांत्रिक सहाय्य प्रदान केले आहे.
एडीई, बेंगळुरूने हाती घेतलेल्या प्रगत मध्यम लढाऊ विमानांसाठी एव्हीओनिक्स आणि उड्डाणे नियंत्रण प्रणाली विकसित करण्यासाठी,ही उड्डाण नियंत्रण प्रणाली सुविधा संशोधन आणि विकास संस्थेच्या  उपक्रमांना समर्थन देईल. संरक्षण मंत्री म्हणाले की, हा केवळ देशातीलच नाही तर संपूर्ण जगातील एक अद्वितीय प्रकल्प आहे आणि नवीन भारताच्या नवीन उर्जेचे हे मूर्त स्वरूप आहे.
“ही ऊर्जा म्हणजे तंत्रज्ञानाशी आणि, सार्वजनिक क्षेत्र, खाजगी क्षेत्र आणि शैक्षणिक क्षेत्रातील संस्थात्मक सहकार्याशी असलेली वचनबद्धता आहे आणि सर्वात महत्त्वाचे म्हणजे पंतप्रधान श्री नरेंद्र मोदी यांच्या संकल्पनेतील 'आत्मनिर्भर भारत' ची आहे,” असा विश्वास व्यक्त करत ते पुढे म्हणाले, "ही सुविधा राष्ट्रीय सुरक्षा बळकट करण्यासाठी, सहाय्यक ठरेल.या संकुलात लढाऊ विमानांच्या वैमानिकांना सिम्युलेटर प्रशिक्षण देखील प्रदान करता येईल. हा सिम्युलेटर प्रशिक्षण विभाग संकुलाच्या सर्वात महत्वाच्या घटकांपैकी एक आहे, असे श्री राजनाथ सिंह यांनी त्याचे वर्णन केले. सिम्युलेटर्स कोणत्याही प्रकारची हानी होऊ न देता चुका करून शिकण्याची संधी उपलब्ध करतात असेही त्यांनी यावेळी नमूद केले.
S.Patil/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
मंत्रिमंडळ
पंधराव्या वित्त आयोगाच्या मुदतवाढीस आणि व्याप्तीस तसेच वित्त आयोगाने दोन अहवाल सादर करण्यास केंद्रीय मंत्रिमंडळाने मान्यता दिली
नवी दिल्ली, 27 नोव्हेंबर 2019
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज 2020-21 या पहिल्या वित्तीय वर्षातील पहिला अहवाल सादर करण्यासाठी आणि 30 ऑक्टोबर 2020 पर्यंत वित्तीय वर्ष 2021-22 ते 2025-26 पर्यंतच्या अंतिम अहवालाचे सादरीकरण करण्यासाठी पंधराव्या वित्त आयोगाचा कार्यकाळ वाढविण्यासाठी पंधराव्या वित्त आयोगाला मान्यता दिली.
मुदत वाढविल्यामुळे आयोग सुधारणांच्या दृष्टीने आर्थिक अंदाजानुसार विविध तुलनात्मक अंदाजांची तपासणी करू शकेल आणि 2020-2026 या कालावधीसाठी त्याच्या शिफारशींना अंतिम स्वरूप देऊ शकेल.
आदर्श आचारसंहितेने घेतलेल्या निर्बंधांमुळे आयोगाने नुकतीच सर्व राज्यांना भेट दिली. यामुळे राज्यांच्या आवश्यकतांच्या सविस्तर मूल्यांकनांवर याचा परिणाम झाला आहे.
आयोगाच्या संदर्भ अटी विस्तृत स्वरुपाच्या आहेत. त्यांच्या परिणामांचे विस्तृतपणे परीक्षण करणे आणि त्यांना राज्य आणि केंद्र सरकारच्या आवश्यकतांनुसार संरेखित करण्यासाठी अतिरिक्त कालावधी आवश्यक असेल.
आयोगाच्या शिफारशी लागू असलेल्या कालावधीमध्ये प्रस्तावित वाढ केल्याने राज्य सरकार आणि केंद्र सरकारच्या मध्यम मुदतीच्या स्रोत नियोजनास मदत होईल. 1 एप्रिल 2021च्या नंतर आयोगासाठी पाच वर्षांसाठीचा कालावधी उपलब्ध केल्यास राज्य आणि केंद्र सरकारला आर्थिक दृष्टीकोनातून मध्यम ते दीर्घ मुदतीच्या योजना तयार करण्यात मदत होईल. असा अंदाज व्यक्त केला जात आहे की चालू आर्थिक वर्षात सुरू झालेल्या आर्थिक सुधारणांचा परिणाम पहिल्या तिमाहीत 2020-21 पर्यंतच्या आकडेवारीत दिसून येईल.
B.Gokhale/S.Mhatre/D.Rane
(Visitor Counter : 79
आरोग्य आणि कुटुंब कल्याण मंत्रालय
केंद्रीय आरोग्य आणि कुटुंब कल्याण राज्य मंत्री डॉ. भारती पवार यांनी आज मुंबईसह राज्यातील कोरोनाची वाढती रुग्ण संख्या आणि ओमायक्रॉन या बाबत घेतला आढावा
व्हायरस विरोधातील लढा आहे हे लक्षात घेऊन सर्वांना सतर्क राहण्याचे केले आवाहन
मुंबई दि.4 जानेवारी 2022
केंद्रीय आरोग्य आणि कुटुंब कल्याण राज्य मंत्री डॉ. भारती पवार यांनी मुंबई आणि राज्यातील कोरोनाची वाढती रुग्ण संख्या आणि ओमायक्रॉन या बाबत राज्यसरकारच्या अधिकार्याबरोबर आढावा बैठक घेतली.
राज्यात कोविडचे रुग्ण मागच्या काही आठवड्यात वाढत आहेत त्याबरोबरच ओमायक्रॉनचे रुग्ण देखील वाढत आहेत असे सांगत आताच काळजी घेतली तर आणखी होणारा प्रसार रोखता येईल असे डॉ. पवार म्हणाल्या.
रुग्णांची संख्या वाढली तर काय काळजी घ्यायला हवी तसेच त्या त्या राज्यांनी काय निर्णय घ्यावे यासंदर्भात तसेच आयसीयु आणि अन्य बेडस यांची उपलब्धता याबाबत केंद्राने यापूर्वीच मार्गदर्शक सूचना जारी केल्या आहेत असे त्या म्हणाल्या.
महाराष्ट्र आणि केरळ या दोन राज्यातील रुग्ण्संख्या अतिशय वेगाने वाढत आहे,त्या पार्श्वभूमीवर केंद्रीय आरोग्य सचिव हे सातत्याने सर्व राज्यातील आरोग्य सचिवांशी चर्चा करत आहेत आणि बदलत्या परिस्थितीवर लक्ष ठेवून आहेत. राज्यातील चाचण्यांची संख्या वाढवण्याच्या सूचना दिल्या असून चाचणी किट्स खरेदी करण्यासाठी राज्यांना निधी दिला आहे याशिवाय केंद्राने लसींसह इतरही सर्व मागितलेली मदत दिलेली आहे, त्याचा सुयोग्य वापर आणि अंमलबजावणी करणे हे राज्याचे काम आहे, असे त्या म्हणाल्या.
राज्यातील यासंदर्भातील कामे संथ गतीने सुरू असून त्याची गती वाढवणे गरजेचे आहे असे सांगत केंद्राने दिलेल्या राष्ट्रीय आरोग्य निधी पैकी किती खर्च झाला त्याची माहिती दिली जावी अशी अपेक्षा त्यांनी व्यक्त केली.
मुंबईमध्ये रुग्ण संख्या वाढत आहे ही काळजीची गोष्ट असून हा व्हायरस विरोधातील लढा आहे हे लक्षात घेऊन सर्वांनी सतर्क रहायला हवे,मार्गदर्शक सुचनाचे पालन करायला हवे, असे त्या म्हणाल्या
Jaydevi PS/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 169
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 2 डिसेंबर 2021
|
|
- Over 125 cr vaccine doses have been administered today under Nationwide Vaccination Drive
- India's Active caseload currently stands at 99,763
- Active cases account for less than 1% of total cases, currently at 0.29%; Lowest since March 2020
- Recovery Rate currently at 98.35%
- 8,548 recoveries in the last 24 hours increases Total Recoveries to 3,40,37,054
- 9,765 new cases in the last 24 hours
- Daily positivity rate  less than 2% for last 59 days
- Weekly Positivity Rate  less than 1% for last 18 days
- 64.35 cr Total Tests conducted so far
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य आणि कुटुंब कल्याण मंत्रालय
कोविड-19 विषयी ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 194.92 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 40,370 आहे
उपचाराधीन रुग्णांचे प्रमाण 0.09% आहे
रुग्ण बरे होण्याचा दर सध्या 98.69% आहे.
गेल्या 24 तासात 4,216 रुग्ण बरे झाले, त्यामुळे बरे झालेल्यांची एकूण संख्या वाढून 4,26,48,308 वर पोहचली.
गेल्या 24 तासात 8,329 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 85.45 कोटी चाचण्या करण्यात आल्या. गेल्या 24 तासात 3,44,994 चाचण्या करण्यात आल्या.
नवी दिल्ली, 17 एप्रिल 2020
केंद्रीय कृषी आणि शेतकरी कल्याण मंत्री नरेंद्र सिंह तोमर यांच्यासोबत राज्य मंत्री पुरुषोत्तम रुपाला आणि कैलाश चौधरी यांनी, या कठीण समयी शेतकरी आणि शेतीविषयक कामांची गैरसोय होणार नाही हे सुनिश्चित करण्यासाठी आणि अखंडीत व्यवसायासाठी कृषी, सहकार आणि शेतकरी कल्याण विभागाद्वारे घेण्यात येणाऱ्या विविध उपाययोजनांवर वरिष्ठ अधिकाऱ्यांसोबत चर्चा केली. खालील निर्णय घेण्यात आले:
• अनुदान कार्यक्रमाअंतर्गत शेतकऱ्यांना कृषी अवजारांचा विना-अडथळा पुरवठा होत राहावा यासाठी सरकारने चाचणी नमुन्यांची अनियत निवड, चाचणी अहवालाची वैधता संपल्यानंतर केलेली त्यानंतरच्या बॅचची चाचणी, ट्रॅक्टर, पॉवर टिलर्स, एकत्रित कापणी यंत्र आणि इतर स्वयं-चालित शेती यंत्रणेस सीएमव्हीआर, सीओपी आणि प्रकारच्या मान्यता लागू करायला 31 डिसेंबर 2020 पर्यंत स्थगिती देण्यात आली आहे. सुधारित बीआयएस मानक आयएस 12207-2019 नुसार ट्रॅक्टरची चाचणी आणि कृषी यंत्रणेच्या नवीन तांत्रिक गंभीर वैशिष्ट्यांची अंमलबजावणीही 31 डिसेंबर 2020 पर्यंत पुढे ढकलण्यात आली आहे.
• लॉकडाऊन कालावधीत बियाणे क्षेत्राच्या सुलभतेसाठी ज्या विक्रेत्यांची परवाना वैधता या कालवधीत संपत आहे त्यांना 30 सप्टेंबर 2020 मदतवाढ देण्यात आली आहे.
• आयातकांची बियाणे / लागवडीच्या साहित्याची गरज विचारात घेऊन सप्टेंबर 2020 पर्यंत आयात परवानग्यांची वैधता वाढविण्याचा निर्णयही घेण्यात आला आहे.
• झाडे-झुडपे विलगीकरण यंत्रणेअंतर्गत, सर्व पॅक हाऊस, प्रक्रिया युनिट आणि उपचार सुविधा ज्यांची वैधता 30 जून 2020 पर्यंत संपत आहे त्यांची वैधता कृषी उत्पादनांची निर्यात सुलभ करण्यासाठी सोप्या प्रक्रियेद्वारे कोणतीही भौतिक तपासणी न करता एका वर्षासाठी वाढविण्याचा निर्णय घेण्यात आला आहे.
याशिवाय, लॉकडाऊन कालावधीत शेतकरी आणि शेतीच्या कामांच्या सोयीसाठी विभागाने इतरही अनेक उपाययोजना केल्या आहेत.अद्ययावत माहिती खालीलप्रमाणे:
1. केंद्रीय कृषिमंत्री नरेंद्र सिंह तोमर यांनी आज अन्नधान्य , फळे व भाजीपाला, तेलबिया, मसाले, तंतुमय पिके, फुले, बांबू, लवंग आणि किरकोळ वनोत्पादन, नारळ इत्यादी शेती उत्पादनांच्या वाहतुकीसाठी शेतकरी आणि व्यापाऱ्यांना वाहतूक साधनांची सेवा उपलब्ध व्हावी यासाठी “किसान रथ” अॅप सुरू केले.
2. जलद गतीने जीवनावश्यक वस्तूंचा पुरवठा करण्यासाठी रेल्वेने 567 विशेष पार्सल गाड्या चालविण्यासाठी 65 मार्ग सुरू केले. या गाड्यांमधून देशभरात 20,653 टन माल वाहतूक झाली आहे.
3. प्रधानमंत्री किसान सन्मान निधी  योजनेअंतर्गत 24 मार्च 2020 पासून सुरु झालेल्या लॉकडाऊन कालावधीत आतापर्यंत सुमारे 8.78 कोटी शेतकरी कुटुंबांना 17,551 कोटी रुपयांचा लाभ मिळाला आहे.
4. प्रधानमंत्री गरीब कल्याण योजनेंतर्गत  सुमारे 88,234.56 मेट्रिक टन डाळ राज्ये/केंद्रशासित प्रदेशांना देण्यात आली आहे.
G.Chippalkatti/S.Mhatre/P.Kor
केंद्रीय लोकसेवा आयोग
केंद्रीय लोकसेवा आयोगाकडून निकाल जाहीर
नवी दिल्ली, 18 फेब्रुवारी 2020
केंद्रीय लोकसेवा आयोगाने जानेवारी 2020 मध्ये भर्ती निकालांना अंतिम रुप दिले. शिफारस करण्यात आलेल्या उमेदवारांना टपालाद्वारे वैयक्तिकरित्या कळवण्यात आले आहे.
तपशिलासाठी येथे क्लिक करा- Click here for details
S.Thakur/N.Chitale/P.Malandkar
(Visitor Counter : 60
युवा व्यवहार आणि क्रीडा मंत्रालय
केंद्रीय मंत्री अनुराग सिंग ठाकूर उद्या नवी दिल्लीतील इंदिरा गांधी स्टेडियमवर 3 दिवसीय अखिल भारतीय तायक्वांदो अजिंक्यपद स्पर्धेचे करणार उद्घाटन
नवी दिल्ली, 23 फेब्रुवारी 2023
कोरिया-भारत राजनैतिक संबंधांना यावर्षी 50 वर्षे पूर्ण झाल्यानिमित्त भारतातील कोरियन सांस्कृतिक केंद्राने भारताच्या युवा व्यवहार आणि क्रीडा मंत्रालय अंतर्गत भारतीय क्रीडा प्राधिकरण तसेच कोरिया राष्ट्रीय क्रीडा विद्यापीठच्या सहकार्याने अखिल भारतीय इंटर एसएआय तायक्वांदो अजिंक्यपद स्पर्धेचे आयोजन केले आहे.
दोन्ही देशांमधील क्रीडा देवाणघेवाण कार्यक्रम म्हणून यंदाची अखिल भारतीय तायक्वांदो अजिंक्यपद स्पर्धा 24 फेब्रुवारी  ते 26 फेब्रुवारी  दरम्यान नवी दिल्लीतील इंदिरा गांधी स्टेडियमच्या खाशाबा जाधव इनडोअर कुस्ती हॉलमध्ये होणार आहे.
24 फेब्रुवारी रोजी सकाळी 10:30 वाजता होणार्या या उद्घाटन समारंभाला केंद्रीय युवा आणि क्रीडा मंत्री अनुराग सिंग ठाकूर, भारतातील कोरियन राजदूत चांग जे बोक, उपमंत्री तसेच कोरियन परराष्ट्र व्यवहार मंत्रालयाचे सार्वजनिक मुत्सद्देगिरीचे राजदूत ली संग ह्वा आणि कोरिया राष्ट्रीय क्रिडा विद्यापीठाचे कुलपती आन योंग क्यु प्रमुख पाहुणे म्हणून उपस्थित राहणार आहेत. या समारंभात दोन्ही देशांमधील क्रीडा क्षेत्रात देवाणघेवाण संदर्भात सामंजस्य करारावर स्वाक्षरी केली जाईल तसेच कोरिया राष्ट्रीय क्रिडा विद्यापीठाच्या विद्यार्थ्यांचा चमू आणि कलापथक एक विशेष सादरीकरण, कोरियन नृत्य, तायक्वांदो प्रात्यक्षिक आणि के-पॉप कव्हर नृत्य सादर करेल.
S.Kane/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
रेल्वे मंत्रालय
नवीन रेल्वेगाड्या सुरु
प्रवाशांच्या सोयीसाठी, भारतीय रेल्वेने 2018-19 आणि 2019-20,या कालावधीत नवीन रेल्वेगाडया सुरू केल्या आहेत, त्यांचा तपशील पुढीलप्रमाणे :
|
|
वर्ष
|
|
गाड्या सुरु 
|
|
2018-19
|
|
266
|
|
2019-20
|
|
153
रेल्वे सेवा अद्ययावत करणे आणि प्रवाशांना सुधारित सुविधा पुरविणे यासाठी भारतीय रेल्वेचा सतत प्रयत्न असतो. या दृष्टीने प्रवाशांना उत्तम प्रवासाचा अनुभव देण्यासाठी रेल्वेने पुढील वंदे भारत एक्स्प्रेस, हमसफर, तेजस, अंत्योदय, उत्कृष्ट डबल डेकर एअर कंडिशन्ड यात्री  सारख्या प्रीमियम सेवा सुरू केल्या आहेतः
वंदे भारत एक्स्प्रेस: अत्याधुनिक गाड्या असलेली ही वंदे भारत सेवा नवी दिल्ली - वाराणसी आणि नवी दिल्ली- श्री माता वैष्णो देवी कटरा या भागात सुरू करण्यात आली आहे. या गाड्यांमध्ये त्वरित वेगात बदल, ऑन बोर्ड इनफोटेमेंट आणि ग्लोबल पोझिशनिंग सिस्टम  आधारित प्रवासी माहिती प्रणाली, स्वयंचलित सरकते दरवाजे, रिट्राक्टेबल फुटस्टेप्स आणि शून्य डिस्चार्ज व्हॅक्यूम बायो टॉयलेट्स इत्यादी अत्याधुनिक वैशिष्ट्ये आहेत.
तेजस एक्स्प्रेस सेवा: तेजस एक्स्प्रेसच्या सर्व 04 जोड्या भारतीय रेल्वे मार्गावर सुरू केल्या आहेत. यापैकी दोन 22119/22120 छत्रपती शिवाजी महाराज टर्मिनस-करमळी तेजस एक्स्प्रेस आणि 22671/22672 चेन्नई एग्मोर - मदुराई जं तेजस एक्स्प्रेस भारतीय रेल्वे चालवत आहे, तर अन्य दोन तेजस गाड्या, 82501/82502 लखनऊ-नवी दिल्ली तेजस एक्स्प्रेस आणि 82901/82902 मुंबई सेंट्रल-अहमदाबाद तेजस एक्सप्रेस इंडियन रेलवे केटरिंग अँड टुरिझम कॉर्पोरेशन  चालवते.
उदय सेवा: उत्कृष्ट डबल-डेकर एअर-कंडिशन्ड यात्री  एक्सप्रेस कार्यान्वित झाली आहे. 22665/22666 बंगळुरू शहर - कोईम्बतूर यूडीएवाय एक्सप्रेस आणि 22701/22702 विशाखापट्टणम-विजयवाडा जं. यूडीएवाय एक्सप्रेस भारतीय रेल्वे मार्गावर सुरु करण्यात आली आहे.
हमसफर, तेजस, अंत्योदय, उत्कृष्ट डबल डेकर वातानुकूलित यात्री , महामना आणि दीन दयालु आणि अनुभूती यासारखे डबे सुरु करण्यात आल्या आहेत
रेल्वे, वाणिज्य व उद्योग आणि ग्राहक व्यवहार, अन्न व सार्वजनिक वितरण मंत्री, पीयूष गोयल यांनी आज राज्यसभेत एका प्रश्नाच्या लेखी उत्तरात ही माहिती दिली.
कृषी मंत्रालय
ई-नाम बाजारपेठांमध्ये पुरेशा वेगाने इंटरनेट जोडणी- केंद्रीय कृषीमंत्री
नवी दिल्ली, 3 डिसेंबर 2019
विविध राज्यांकडून प्राप्त झालेल्या माहितीनुसार राष्ट्रीय कृषी बाजारपेठा  मंचांचे कामकाज योग्य रितीने सुरू असून ई-नाम बाजारपेठांना पुरेशा वेगाने इंटरनेट जोडणी पुरवण्यात आली आहे. इंटरनेट सुविधेचा दर्जा वाढवण्याबाबत राज्य सरकारांना सूचनाही देण्यात आल्या आहेत.
केंद्रीय कृषी मंत्री नरेंद्र सिंह तोमर यांनी लोकसभेत एका प्रश्नाच्या लेखी उत्तरात ही माहिती दिली.
B.Gokhale/J.Patankar/P.Kor
(Visitor Counter : 69
रस्ते वाहतूक आणि महामार्ग मंत्रालय
गरज आधारित, भविष्यातील दृष्टिकोन अंगीकारून ग्रामीण आणि कृषी केंद्रित संशोधन वैज्ञानिकांनी केले पाहिजे- केंद्रीय रस्ते वाहतूक आणि महामार्ग मंत्री नितीन गडकरी यांचे आवाहन
नागपूर 2 एप्रिल 2023
गरज आधारित, प्रदेशाच्या अनुरूप तसेच तंत्रज्ञान, संशोधन, उद्यमशीलता, भविष्यातील दृष्टिकोन अंगीकारून देशाला, समाजाला समृद्ध करण्यासाठी ग्रामीण आणि कृषी केंद्रित संशोधन वैज्ञानिकांनी केले पाहिजे, असे आवाहन केंद्रीय रस्ते वाहतूक आणि महामार्ग मंत्री नितीन गडकरी यांनी आज नागपूर मध्ये केले. नागपूरच्या राष्ट्रीय पर्यावरण अभियांत्रिकी संशोधन संस्था - निरीच्या सभागृहात इंडियन वुमन सायंटिस्ट असोसिएशनच्या नागपूर शाखेच्या वतीने आयोजित 'वुमन इन सायन्स अँड एन्टरप्रेनरशिप ' - वाईस - 2023 ' कार्यक्रमाप्रसंगी मुख्य अतिथी म्हणून ते बोलत होते. याप्रसंगी निरीचे संचालक डॉ . अतुल वैद्य, नागपूर वैद्यकीय महाविद्यालयाच्या सेवानिवृत्त अधिष्ठाता डॉ. विभावरी दाणी उपस्थित होत्या.
सिद्ध झालेले तंत्रज्ञान, कच्च्या मालाची उपलब्धता, आर्थिक व्यवहार्यता तसेच विपणन क्षमता या चार गोष्टी शिवाय संशोधनाला महत्त्व नाही. नागपूर मध्ये असणारी फ्लाय एश, नाग नदीचे पाणी, कचरा, घनकचरा अशा गोष्टींवर संशोधन होणे आवश्यक आहे अशी सूचना नितीन गडकरी यांनी यावेळी केली.
उत्तर भारतामध्ये पंजाब , हरियाणा येथे गहू तांदळा सोबतच बायोबिटूमिनच उत्पादन घेतले जात असून कृषीचे वैविध्यीकरण आता ऊर्जा आणि वीज क्षेत्रात होत आहे. नागपूर मध्ये वेकोली तसेच इतर सार्वजनिक उपक्रम क्षेत्राच्या कंपन्याजवळ ज्या पडीक जागा आहे त्यामध्ये बांबू लागवड करून बायो इथेनॉलची , बायो बिटूमन निर्मिती शक्य आहे . कोळशाच्या तुलनेत बांबू जाळल्याने पर्यावरणाचे रक्षण होईल त्यांनी सांगितले . उमरेडच्या पाचगाव येथे बुटीबोरीच्या एमआयडीसी मधून रेडीमेड गारमेंटचा जो कचरा निर्माण होतो त्यापासून टिकाऊ आणि सुंदर असे गालीचे निर्माण करण्यासाठी 1,200 महिलांना प्रशिक्षण दिले जात असल्याचे त्यांनी सांगितले. अशा कच्च्या मालामध्ये मूल्यवर्धन करून डिझाईन आणि पॅकेजिंग करून वैश्विक बाजारपेठेत तिचे विपणन करता येते असे त्यांनी अधोरेखित केले.
तंत्रज्ञानाच्या माध्यमातून मोठमोठ्या प्रकल्पाच्या बांधकाम खर्चामध्ये कपात करण्यात आल्याचे सांगून नुकत्याच भूमिपूजन झालेल्या इंदोरा ते दिघोरी या पुलामध्ये मलेशियन तंत्रज्ञान वापरून उडानपुलाच्या दोन पियर्स मधील अंतर कमी करुन तसेच पुलावरील बीम हा स्टील फायबर मध्ये कास्ट करून सुमारे 1,600 कोटी रुपयांच्या बांधकामाला 1 ,000 कोटी मध्ये आता करता येणे शक्य आहे यातून 600 कोटींची बचत झाली असल्याचा गडकरी यांनी आवर्जुन उल्लेख याप्रसंगी केला .
इंडियन वुमन सायंटिस्ट असोसिएशनच्या सर्व पदाधिकाऱ्यांना संशोधनातील नव -नव्या संधी शोधून सामाजिक आणि आर्थिक परिवर्तनासाठी हातभार लावण्याचे आवाहन त्यांनी ' वुमन इन सायन्स अँड आन्टरप्रेणरशिप ' वाईस - 2023 ' कार्यक्रमाच्या निमित्ताने केले .
या कार्यक्रमाला भारतीय इंडियन वुमन सायंटिस्ट असोसिएशनच्या पदाधिकारी ,निरीचे वैज्ञानिक, विद्यार्थी उपस्थित होते .